钦定古今图书集成/明伦汇编/氏族典/第313卷 > 《廖用贤尚友录》 > 成轨
## 钦定古今图书集成/明伦汇编/氏族典/第313卷 > 《廖用贤尚友录》 > 成轨

按《魏书成轨传》：“轨字洪义，上谷居庸人。少以罪刑，入
事宫掖，以谨厚称，除中谒者仆射。景明中，尝食典御
丞，转中给事中、步兵校尉，敕侍东宫。延昌末，迁中常
侍中，尝食典御，光禄大夫，赐始平伯，统京染都将。转
崇训太仆少卿。遭母忧，起为本官，进安东将军，崇训
卫尉卿。久之，超迁中侍中、抚军将军，寻除中军将军”、
燕州大中正。孝昌二年，以勤旧封始平县开国伯。肃
宗所幸潘嫔，以轨为假父，颇为中官之所敬惮。建义
初，轨迎于河阴，诏令安慰宫内，进爵为侯，迁卫将军。
卒，谥曰孝惠。